recursal/SuperWikiNEXT-32B huggingface dataset:
**ריימונד מתיוס בראון** (אנגלית: **Raymond Matthews Brown**;‏ 13 באוקטובר 1926 - 2 ביולי 2002) היה נגן קונטרבס ג'אז אמריקאי חשוב אשר השתתף במהפכת הבי בופ. רבים סבורים שבראון הוא גדול נגני הבס של כל הזמנים, זאת בזכות יכולתו הקצבית שכמעט ואין שנייה לה, והיכולת הטכנית הכמעט מושלמת שלו.

חייו
----

ריי בראון, יליד פיטסבורג, החל ללמוד לנגן בפסנתר בגיל שמונה. משראה בראון כמה פסנתרנים לומדים בבית הספר התיכון שלו, הוא החליט להחליף כלי. תחילה תכנן לעבור לטרומבון אך לא יכול היה להרשות לעצמו לרכוש את הכלי. בעזרת מלגה מבית הספר, רכש קונטרבס והחל לנגן בכלי.

הוא הושפע מאוד מהבסיסט ג'ימי בלנטון שניגן עם דיוק אלינגטון. בשנות בית הספר התיכון שלו התנסה עם כמה הרכבים אזוריים, וכשסיים ללמוד עבר לגור בניו יורק שם הפסנתרן הנק ג'ונס הכיר לו את דיזי גילספי שחיפש בסיסט באותו זמן. בזכות כך יצא לבראון לנגן עם ענקים נוספים כמו ארט טאטום וצ'ארלי פארקר.

בלהקה של גילספי הוא ניגן בין 1946–1951 בשנים האלה הוא הכיר את המתופף קני קלארק ומילט ג'קסון נגן הוויברפון, והפסנתרן ג'ון לואיס, שהיוו את חטיבת הקצב של גילספי. יחד איתם ינגן לימים ברביעיית הג'אז המודרני.

ב-1947 הכיר בראון את הזמרת אלה פיצג'רלד שהצטרפה להרכב של גילספי למסע הופעות. הם התחתנו באותה השנה ויחד הם אימצו את ילדתה של אחותה למחצה של אלה. השנים התגרשו ב-1952.

לאחר שניגן בג'אז בפילהרמונית במספר הרכבים שונים, הצטמד בראון למשך מספר שנים עם הפסנתרן אוסקר פיטרסון וכן עם מתופפים מתחלפים. לבסוף, ב-1966 עזב את הטריו ונהיה המנהל של ההרכב. בערוב ימיו השתקע בלוס אנג'לס שם היה למנהל המוזיקלי של מספר הרכבים, ביניהם רביעיית הג'אז המודרני, כמו כן הוא קידם מוזקאים צעירים כמו קווינסי ג'ונס. במישור המקצועי בראון הופיע בתזמורות שהיו בתקופה ההיא בתוכניות טלוויזיה, וכן עם כמה מהמוזיקאים הפופולרים בתקופה, כגון פרנק סינטרה. הוא כתב ספרי לימוד של בס, וכן פיתח שיטות נגינת צ'לו בבס. בתקופה הזו בראון זכה בפרס גראמי על אחת היצירות שהוא כתב בשביל סרט קולנוע.

בעשורים האחרונים של חייו, בראון המשיך לעבוד במגוון רחב של הרכבים, מפתח את סגנונו האישי ואת תפקיד הבס בג'אז.

קישורים חיצוניים
----------------

ויקישיתוף מדיה וקבצים בנושא **ריי בראון** בוויקישיתוף

* ריי בראון, במסד הנתונים הקולנועיים IMDb (באנגלית)
* ריי בראון, באתר אייטונס (באנגלית)
* ריי בראון, באתר ספוטיפיי
* ריי בראון, באתר AllMusic (באנגלית)
* ריי בראון, באתר MusicBrainz (באנגלית)
* ריי בראון, באתר Discogs (באנגלית)
* ריי בראון, באתר "Find a Grave" (באנגלית)
* ריי בראון, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007371010105171
* BIBSYS: 90138755
* BNE: XX838794
* BnF: cb13891909n (data)
* CiNii: DA09438601
* GND: 120558947
* ICCU: UBOV888334
* ISNI: 0000 0001 0937 8171
* LCCN: n81058271
* LNB: 000247479
* MusicBrainz: d8a1a9e8-295d-4999-9c70-0a4c8bdb36e8
* NDL: 001183814
* NKC: xx0053158
* NLA: 35965716
* NLP: A31969847
* NSK: 000226710
* NTA: 086588729
* SELIBR: 276719
* SNAC: w6sj1sr7
* SUDOC: 06720483X
* Trove: 1166049
* VIAF: 114617513
* WorldCat: lccn-n81058271

 |
חזית בית הכנסת בשנת 1915
תוכנית בית הכנסת מ-1912. מאחורי ההיכל ניתן לראות את מוסדות הקהילה ששרדו.פנים בית הכנסת מ-1912
**בית הכנסת של רגנסבורג** היה אחד מבתי הכנסת העתיקים של יהדות גרמניה. בית הכנסת נבנה לראשונה בתחילת המאה ה-13. במהלך השנים הוא נהרס ונבנה מחדש מספר פעמים. בעידן החדש נחנך בית כנסת מפואר ב-1912, אשר הוחרב בליל הבדולח ב-1938. בשנת 2019, כשמונים שנה לאחר שנהרס בית הכנסת נחנך מבנה חדש המשמש גם כמרכז הקהילה היהודית בעיר.

היסטוריה
--------

הקהילה היהודית בעיר רגנסבורג נוסדה בראשית המאה ה־11 והיא אחת הקהילות העתיקות בגרמניה. בית הכנסת נבנה לראשונה בין השנים 1210–1227 בסגנון רומנסקי בשטח בית החולים ששכן במרכז הגטו היהודי. בשנת 1519, לאחר מותו של הקיסר מקסימיליאן הראשון גורשו חמש מאות תושביה היהודים מהעיר. לפני הגירוש הרסו היהודים בעצמם את פנים מבנה בית הכנסת, שעל שטחו הוקמה קפלה לכבוד הבתולה הקדושה. צמד תחריטים שנעשו על ידי אלברכט אלטדורפר מתעדים את מראה המבנה, זמן קצר לפני שנהרס. יהודים הורשו לשוב בעיר בשנת 1669, אך תחת מגבלות שונות שכללו גם איסור לבנות בית כנסת.

בית הכנסת נבנה מחדש בשנת 1841. במבנה החדש נכללו גם כיתות לימוד של בית הספר העממי היהודי ומקווה טהרה. בשנת 1907 נהרס המבנה מחשש להתמוטטות. חמש שנים מאוחר יותר הוקם בית כנסת חדש בהובלת רב הקהילה זליגמן מאייר ובתכנון האדריכלים יוזף קוך ופרנץ שפיגל. בית הכנסת נחנך ב-6 בספטמבר 1912 ברוב עם בהשתתפות ראש העיר אוטו גסלר, אשר מסר באופן טקסי את מפתחות בית הכנסת לרב הקהילה. בצמוד להיכל התפילה נבנו מוסדות הקהילה ומשרדים. להיכל התפילה צורה אליפטית ובחזיתו שני מגדלים עגולים המשמשים לעליה ליציע. את סגנון הבניה ניתן להגדיר כנאו-ביזנטי עם נגיעות ברוקיות.

ב-9 בנובמבר 1938 נהרס בית הכנסת על ידי הנאצים במהלך אירועי ליל הבדולח. אגף בית הספר והמשרדים שרד וחזר לשרת את הקהילה הנוכחית לאחר מה"ע ה-2.

בפברואר 2019 נחנך בעיר, באתר בית הכנסת הקודם, מרכז קהילתי הכולל בית כנסת חדש שנבנה בהשקעה של 9 מיליון אירו.

גלריה
-----

אגף מוסדות הקהילה מ-1912 ששרד. השטח המגונן בצד ימין הוא אתר בית הכנסת מ-1912 שהוחרב. תמונה מ-2013.

|  |
| --- |
| * הכנסייה לבית הכנסת. תחריט מאת אלברכט אלטדורפר (1519)הכנסייה לבית הכנסת. תחריט מאת אלברכט אלטדורפר (1519)
* קשת כפולה ובמת בית הכנסת. תחריט מאת אלברכט אלטדורפר (1519)קשת כפולה ובמת בית הכנסת. תחריט מאת אלברכט אלטדורפר (1519)
* אנדרטת זיכרון לבית הכנסת שנהרס בשנת 1519. עוצבה על ידי דני קרוון (2005)אנדרטת זיכרון לבית הכנסת שנהרס בשנת 1519. עוצבה על ידי דני קרוון (2005)
* בית הכנסת הנוכחי, במהלך הבנייה (2018)בית הכנסת הנוכחי, במהלך הבנייה (2018)
 |

קישורים חיצוניים
----------------

ויקישיתוף מדיה וקבצים בנושא **בית הכנסת של רגנסבורג** בוויקישיתוף
* סרטונים בית הכנסת ב-1912 - סרטון שיחזור דיגיטלי שבוצע על ידי סטודנטים באוניברסיטת רגנסבורג, הפקולטה לאדריכלות, 2013

הערות שוליים
------------

1. ↑  קהילת יהודי רגנסבורג באתר בית התפוצות
2. ↑  Germany: New synagogue opens in Regensburg, 80 years after Nazi-led pogrom, DW.com, 27 February 2019
**מאטואה** (ברוסית: **Матуа**; ביפנית: **松輪島**) הוא אי געשי בארכיפלג האיים הקוריליים בים אוחוצק בצפון-מערב האוקיינוס השקט. שמו מגיע ממילה בשפת האיינו שמשמעותה "שער לגיהנום".

היסטוריה
--------

במטואה נהגו לבקר ציידים ודייגים בני האיינו.

בשנת 1644 הופיע לראשונה האי במפה רשמית שהראתה את גבולות הטריטוריה של שבט מאטסומה, האן מתקופת האדו ביפן, ובשנת 1715 אושרה בעלות זאת על ידי שוגונות טוקוגאווה.

ב-1855 הועבר האי לריבונות האימפריה הרוסית במסגרת אמנת שימודה, אבל ב-1875 הוחזר לאימפריה היפנית במסגרת חוזה סנקט פטרבורג יחד עם שאר האיים הקוריליים.

במלחמת העולם השנייה היה לצבא היפני הקיסרי שדה תעופה צבאי באי. האי אויש על ידי 7,000-8,000 חיילים. האי נכבש על ידי כוחות סובייטים במהלך הקרב על האיים הקוריליים (אנ') לאחר שכל הכוחות באי נכנעו בלי להתנגד.

לאחר מלחמת העולם השנייה, האי נשאר בשליטת ברית המועצות, והמפעלים היפניים לשעבר הופעלו על ידי משמר הגבול של ברית המועצות. בשנת 1952 רעידת אדמה הביאה למותם של 16 חיילים סובייטים ששירתו באי ולזכרם הוצבה אנדרטת זיכרון מבטון.

האי ננטש לאחר התפרקות ברית המועצות והוא נמצא בשטח הריבונות של מחוז סחלין של רוסיה. בשנת 2000 נחנך במקום בסיס של משמר הגבול הרוסי.

במאי 2016 הגיעה למקום משלחת מדעית צבאית של משרד ההגנה הרוסי והחברה הגאוגרפית הרוסית שחוקרת את האי לקראת הכנתו לקליטת כוחות צבאיים מחדש. בשנת 2017 נחנך באי שדה תעופה צבאי ובו מטוסי אנטונוב An-26 (אנ') ומסוקי מיל מי-8 והוא משמש את כוחות האוויר והחלל של רוסיה.

הר הגעש
-------

 ערך מורחב – **סארייצ'ב**  

**סארייצ'ב** הוא הר געש שכבתי פעיל בצורת חרוט געשי השוכן בשטח האי.

בשנת 2009 התפרץ ההר ופלט עמוד אפר גבוה. מכיוון שהר הגעש קרוב לחלק מנתיבי האוויר בין מזרח אסיה ואמריקה הצפונית, גרמה ההתפרצות לשיבושים בתעבורה האווירית.

קישורים חיצוניים
----------------

ויקישיתוף מדיה וקבצים בנושא **מאטואה** בוויקישיתוף

הערות שוליים
------------

1. ↑  Посадить самолет на Матуа: впервые за 70 лет на острове приземлился Ан-26
2. ↑  Activity at Sarychev Peak.
3. ↑  Travel Advisory For Flights to and from Vancouver and Tokyo, Seoul, Beijing, Shanghai and Hong Kong.

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 315164077
* WorldCat (עם VIAF): 315164077

 |
**איבאר אנדרֵאס אוסן** (נורווגית: **Ivar Andreas Aasen**, ‏5 באוגוסט 1813 - 23 בספטמבר 1896) היה פילולוג, מילונאי, מחזאי ומשורר נורווגי. נחשב לאבי הנורווגית החדשה.

חייו
----

אוסן, שגדל כבנו של חוואי מן השורה, היה אוטודידקט. בגיל 18 פתח בית ספר עבור ילדי המחוז בו גדל, מרה ורומסדל. לאחר כשנתיים, בהיותו בן עשרים, הקדיש את זמנו ללימודי שפות, ובמהרה הפך למומחה בשפות רבות. ספרו הראשון, אוסף שירי עם בניב המקובל באזורו, יצא בשנת 1843 והתקבל בעניין רב. בשנת 1848 יצא ספרו המונומנטלי "דקדוק הניבים הנורווגיים" ("Det Norske Folkesprogs Grammatik"), לאחר תחקיר ממושך, שכלל מסעות לרחבי המדינה. שנתיים מאוחר יותר הוציא אוסן בפעם הראשונה את המילון לדיאלקטים הנורווגיים, "Ordbog over det Norske Folkesprog", מתוך חומרים שכבר אסף עבור ספרו הקודם. בכך הניח למעשה את התשתית ליצירת שפה חדשה, נורווגית חדשה.

מצבתו של אוסן בבית הקברות "Vår Frelsers" שבאוסלו
אוסן כתב שירים ומחזות בשפה שיצר, כדי להמחיש כיצד יש להשתמש בה. מחזותיו זכו לפופולריות רבה, והוצגו שוב ושוב. למרות שאוסן עצמו התרחק מפרסום ציבורי, שמו הלך לפניו והוא הפך לבעל שם ברחבי המדינה. הפרלמנט תמך בו בנדיבות, כך שהתאפשר לו לעסוק בהרחבת השפה ושיפורה ללא צורך לדאוג לפרנסתו. הוא המשיך להוציא מילונים משופרים וספרי דקדוק עבור השפה החדשה, שהפכה לשפה הרשמית השנייה של המדינה (בנוסף לנורווגית ספרותית). אוסן הוא מן האנשים הבודדים בהיסטוריה, וייתכן שאף היחיד, שאחראי ליצירת שפה (או לכל הפחות הגדרתה מתוך ניבים קודמים) שהתקבלה בצורה כה רחבה בקרב ההמון.

אוסן מת ב-23 בספטמבר 1896 ונקבר בלוויה ממלכתית.

שנת 2013 נקבעה בנורווגיה כ"שנת השפה" לרגל מאתיים שנה להולדתו (וכן במלאת מאה שנה לפתיחת התיאטרון הנורווגי באוסלו). השנה התמקדה בהצגת המגוון הלשוני בנורווגיה ושימורו. ביום הולדתו המאתיים, 5 באוגוסט 2013, ה-Bergens Tidende, אחד העיתונים הגדולים במדינה, היוצא לאור בדרך-כלל בנורווגית ספרותית, הופיע במהדורה מיוחדת בנורווגית חדשה.

קישורים חיצוניים
----------------

ויקישיתוף מדיה וקבצים בנושא **איבאר אוסן** בוויקישיתוף
* איבאר אוסן, באתר אנציקלופדיה בריטניקה (באנגלית)

הערות שוליים
------------

1. ↑
2. ↑

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 90064083
* BnF: cb120270952 (data)
* CiNii: DA09554089
* GND: 11864355X
* ISNI: 0000 0001 0874 5232
* LCCN: n79011248
* MusicBrainz: a96295af-8aca-4eaf-94ef-57833ea75117
* NKC: ola2002139669
* NLA: 35708055
* NLG: 114349
* NLP: A16350297
* NTA: 070219893
* RERO: 02-A002902804
* SELIBR: 216649
* SUDOC: 028434978
* Trove: 1051688
* VIAF: 17237467
* WorldCat: lccn-n79011248

 |
**מאטיה דסטרו** (באיטלקית: **Mattia Destro**; נולד ב-20 במרץ 1991) הוא כדורגלן איטלקי המשחק באמפולי בעמדת החלוץ.

קריירת מועדונים
---------------

דסטרו התחיל את הקריירה שלו במחלקת הנוער של אסקולי. בשנת 2005 הצטרף למחלקת הנוער של אינטר מילאנו. ב-20 ביולי 2010 עבר לגנואה במסגרת עסקת העברתו של אנדראה ראנוקיה שעשה את הדרך ההפוכה. ב-12 בספטמבר 2010 ערך את הופעת הבכורה שלו בסרייה א' בהפסד 1–3 נגד קייבו ורונה.

בשנת 2011, דסטרו הושאל לסיינה תמורת 1.5 מיליון אירו עם אופציה לרכישת כרטיס השחקן שלו. דסטרו הפך למלך השערים של המועדון עם 12 שערים.

ב-30 ביולי 2012 חתם ברומא תמורת 16 מיליון אירו. ב-2 בספטמבר 2012 ערך את הופעת הבכורה שלו בניצחון 1–3 נגד אינטר מילאנו. ב-4 בנובמבר 2012 הבקיע את שער הבכורה שלו במועדון בניצחון 1–4 נגד פלרמו, אך לאחר שהוריד את החולצה תוך כדי חגיגת השער קיבל צהוב שני והורחק. דסטרו הבקיע 5 שערים בגביע והפך למלך השערים של המפעל בעונתו הראשונה במועדון.

בינואר 2015 הושאל למילאן עד לסיום העונה.

ב-20 באוגוסט 2015 חתם בבולוניה לחמש שנים עבור 6.5 מיליון אירו.
בינואר 2020 הושאל לגנואה עד לסיום העונה.

קריירה בינלאומית
----------------

דסטרו היה חלק מכל הנבחרות הצעירות של איטליה, והשתתף עם הנבחרת הצעירה באליפות אירופה בכדורגל עד גיל 21 - 2013 שהייתה האליפות האחרונה שלו בנבחרות הצעירות. דסטרו נכלל בסגל המורחב של הנבחרת הבוגרת לקראת יורו 2012 אך בסופו של דבר לא נכלל בסגל הסופי של הנבחרת לאליפות. ב-15 באוגוסט 2012, הוא ערך את הופעת הבכורה שלו בנבחרת הבוגרת בהפסד 1–2 נגד אנגליה. ב-11 בספטמבר 2012 הבקיע את שער הבכורה שלו בנבחרת בניצחון 0–2 נגד מלטה. הוא נכלל גם בסגל הרחב של הנבחרת לקראת מונדיאל 2014 אך בסופו של דבר לא נכלל בסגל הסופי.

קישורים חיצוניים
----------------

ויקישיתוף מדיה וקבצים בנושא **מאטיה דסטרו** בוויקישיתוף
* מאטיה דסטרו, ברשת החברתית טוויטר
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
**יֵהוּא** הוא שמם של כמה אישים במקרא. הבולט בהם הוא יהוא בן יהושפט בן נמשי מלך ישראל, הידוע גם ממקורות חיצוניים בני התקופה. נראה שמעיקרו הוא שם תאופורי המורכב מן היסוד יוֹ- (< יהו-), המתייחס כרגיל לה', בתוספת כינוי הגוף הוּא, במתכונת דומה לשמות המקראיים אֲבִיהוּא ואֱלִיהוּא. אולי הוא קיצור של צירוף מעין "ה' הוא (אלי)" או כיוצא בו. הצורה יֵהוּא במקום \*יוֹהוּא (< \*יהוהוא) משקפת כנראה בידול פונטי שחל ברצף של שתי תנועות מעוגלות: o-u > e-u. תופעה מקבילה מתועדת בשם יְהוֹשֻׁעַ, שבימי הבית השני התגלגל לצורה יֵשׁוּעַ (במקום \*יוֹשׁוּעַ).

עדות למבטא השם במאה התשיעית לפני הספירה מצויה באובליסק השחור של שלמנאסר השלישי, שבו מוזכר יהוא מלך ישראל כשליט וסאל המעלה מס למלך אשור. שמו מופיע שם בצורה ia-ú-a. קשה לשחזר את צורת ההגייה העברית הקדומה המדויקת העומדת בבסיס תעתיק זה (אולי \*יַוְהוּאַ [yawhūʔa]), אבל נראה שהתנועה הסופית משקפת הגייה קדומה של כינוי הנסתר הפרוד בצורה הוּאַה, מסורת הידועה גם ממגילות מדבר יהודה מאות שנים אחר כך.

לקריאה נוספת
------------

* Baruch Halpern, "Yaua, Son of Omri, Yet Again", *Bulletin of the American Schools of Oriental Research* 265 (1987), pp. 81-85
**איב קיטוטטה יובולדיו** (בצרפתית: **Yves Kitutele Yuvuladio**; נולד ב-5 במרץ 1978) הוא כדורגלן עבר מהרפובליקה הדמוקרטית של קונגו ששיחק בעמדת הבלם.

קריירת מועדונים
---------------

יובולדיו התחיל את הקריירה שלו בקבוצת הכדורגל של שקרספור מליגת העל הטורקית, במדיה שיחק עונה אחת.

בקיץ 1998, יובולדיו חזר לרפובליקה הדמוקרטית של קונגו כאשר חתם במוטמה פאמבה, עמה זכה בשתי אליפויות.

בינואר 2001, יובולדיו חתם בארזורומספור עד לסיום העונה, ולאחר מכן חזר למוטמה פאמבה.

בקיץ 2003, יובולדיו חתם באספראנסה דה תוניס מליגת העל התוניסאית, במדיה זכה באליפות תוניסיה בעונתו הראשונה במועדון.

ב-13 בינואר 2005, יובולדיו חתם בהפועל חיפה מליגת העל. ב-31 בינואר, יובולדיו ערך את הופעת הבכורה שלו בקבוצה בהפסד 3-1 למ.ס. אשדוד. יובולדיו, שיחק בכל משחקי הקבוצה עד לסיום העונה, אך לא הצליח לעזור לקבוצה במאבק ההישרדות בליגה הראשונה.

בקיץ 2006, יובולדיו חתם בעירוני קריית שמונה מהליגה הלאומית וכעבור שנה חתם בהפועל פתח תקווה. בשתי הקבוצות שיחק שנה, ועם שניהן רשם עליה לליגת העל.

בקיץ 2008, יובולדיו שוחרר מפתח תקווה ובינואר 2009, חתם בהפועל בני לוד, במדיה שיחק עד לסיום העונה ולאחר מכן פרש מכדורגל.

קריירה בינלאומית
----------------

ב-9 באפריל 1995, יובולדיו ערך את הופעת הבכורה שלו בנבחרת הרפובליקה הדמוקרטית של קונגו, בניצחון 0-1 נגד מלאווי במסגרת מוקדמות גביע אפריקה לאומות 1996. ב-29 בינואר 2002, יובולדיו הבקיע את שער הבכורה שלו בנבחרת בניצחון 1-3 נגד חוף השנהב במסגרת גביע אפריקה לאומות 2002.

יובולדיו שיחק בנבחרת 7 שנים, בהן יובולדיו ערך 15 הופעות וכבש שער אחד.

תארים
-----

מוטמה פאמבה
* ליגת העל של הרפובליקה הדמוקרטית של קונגו: 1998, 1999

אספראנסה דה תוניס
* ליגת העל התוניסאית: 2003/2004

עירוני קריית שמונה
* ליגה לאומית: 2006/2007

קישורים חיצוניים
----------------

* פרופיל, באתר Transfermarkt
* פרופיל, באתר WorldFootball.net
* פרופיל, באתר National Football Teams

הערות שוליים
------------

1. ↑  תומר גנור, הפועל חיפה: איב יובלדיו קיטוטלי עבר בבקרה, באתר ynet, 13 בינואר 2005
2. ↑  דורון בן דור, ‏איבוס יובלדיו חתם בהפועל פתח-תקוה, באתר ONE‏, 1 ביוני 2007

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"איב יובולדיו"**.
תמונתו מ-1938
**מאטביי דווידוביץ' ברמן** (ברוסית: **Матвей Давыдович Берман**;‏ 10 באפריל 1898 – 7 במרץ 1939) היה יהודי-רוסי, קצין במשטרת הביטחון של ברית המועצות. עמד בראש מערכת הגולאגים בשנים 1932–1937.

ביוגרפיה
--------

מאטביי ברמן נולד באנדריאנובקה, במחוז צ'יטה בסיביר. הוא היה בנו של סוחר לבנים יהודי. הצטרף לצבא הרוסי ונכנס לבית הספר הצבאי באירקוטסק. לאחר מכן הוא הפך צוער של גדוד הרגלים ה-25 של חיל הרגלים.

ברמן הצטרף לבולשביקים ביוני 1917. בשנת 1918 הצטרף לצבא האדום והוצב בטומסק וביוני עבד ביחידת תעמולה. באוגוסט 1918 הוא הצטרף לצ'קה ומונה לממונה על ביטחון המדינה בעיר גלזוב.

מ-1923 עד 1924 הוא היה הקומיסר העממי לביטחון המדינה במחוז האוטונומי בוריאטיה של ברית המועצות. אז הוא עמד בראש ה- OGPU (מגלגולי המשטרה החשאית הסובייטית) במרכז אסיה.

מפברואר 1927 עד אוקטובר 1927 הוא היה יו"ר ה- OGPU ברפובליקה הסובייטית הסוציאליסטית האוזבקית.

בנובמבר 1929 הוא עזר לפתח את מערכת המחנות של הגולאגים בשנת 1930 נתמנה לסגן ראש מערכת הגולאגים. מ 9 ביוני 1932 עד 17 באוגוסט 1937 הוא היה ראש מערכת הגולאגים. הוא קיבל את עיטור לנין ב-4 באוגוסט 1933, זמן קצר לאחר סיום בניית תעלת הים הלבן-הים הבלטי. ב-1935, על פי ספירתו, היה ברמן אחראי ליותר מ-740,000 אסירים שעבדו על 15 פרויקטים גדולים בגולאגים.

לאחר סילוקו של גנריך יגודה המשיך ברמן לעלות בהיררכיה של ה-נ.ק.ו.ד. והא עמד בראש פרויקט תעלת מוסקבה והא היה סגן ראש הנ.ק.ו.ד. בשנים 1936–1937.

באוגוסט 1937 החלה נפילתו של ברמן בתקופת הטרור הגדול. ב -17 באוגוסט 1937 הוא איבד את תפקידו כראש הגולאגים ומונה לקומיסר העם של הודעות ותקשורת (רוסית: Наркомпочтель). ב -23 בדצמבר 1938 גורש מהמפלגה הקומוניסטית הסובייטית, ונעצר למחרת במשרדו של גאורגי מלנקוב ונשלח לכלא בלוביאנקה. הוא נמצא אשם על ידי הרכב צבאי בית המשפט העליון של ברית המועצות בעוון "חברות בארגון טרור חבלה" ונידון למוות. הוא הוצא להורג ביריה ב -7 במרץ 1939.

ב -17 באוקטובר 1957 טוהר שמו של מאטביי ברמן.

אחיו הצעיר של מטביי, בוריס, עבד גם ב-נ.ק.ו.ד. ובמערכת הגולאגים בתפקידי ניהול ופיקוח. בוריס קיבל את עיטור לנין ב-19 בדצמבר 1937. הוא נעצר ב-24 בספטמבר 1938 והוצא להורג ב-22 בפברואר 1939.

קישורים חיצוניים
----------------

ויקישיתוף מדיה וקבצים בנושא **מאטביי ברמן** בוויקישיתוף
**קבר נבי יהודה**
(למפת אצבע הגליל מוגדלת)קבר נבי יהודה**קבר נבי יהודה**(למפת אצבע הגליל רגילה)קבר נבי יהודה**קבר נבי יהודה**(למפת ישראל רגילה)ירושליםירושלים
תל אביבתל אביב
חיפהחיפה
ראשון לציוןראשון לציון
אשדודאשדוד
באר שבעבאר שבע
נתניהנתניה
אילתאילת
קריית שמונהקריית שמונה
בית שאןבית שאן
קצריןקצרין
טבריהטבריה
עפולהעפולה
חדרהחדרה
נהריהנהריה
עכועכו
כרמיאלכרמיאל
אשקלוןאשקלון
מצפה/רמוןמצפה  
רמון  

ערדערד
עזהעזה
יריחויריחו
**ירדן**
**סוריה**
**לבנון**
**סיני**
**(מצרים)**
**הים התיכון**
נצרתנצרת
לודלוד
רהטרהט
**הים  
האדום**קבר נבי יהודה**קבר נבי יהודה**(למפת ישראל מוגדלת)ירושליםירושלים
תל אביבתל אביב
חיפהחיפה
ראשון לציוןראשון לציון
אשדודאשדוד
באר שבעבאר שבע
נתניהנתניה
אילתאילת
קריית שמונהקריית שמונה
בית שאןבית שאן
קצריןקצרין
טבריהטבריה
עפולהעפולה
חדרהחדרה
נהריהנהריה
עכועכו
כרמיאלכרמיאל
אשקלוןאשקלון
מצפה/רמוןמצפה  
רמון  

ערדערד
עזהעזה
יריחויריחו
**ירדן**
**סוריה**
**לבנון**
**סיני**
**(מצרים)**
**הים התיכון**
נצרתנצרת
לודלוד
רהטרהט
**הים  
האדום**קבר נבי יהודה**קבר נבי יהודה**
הדרך המובילה מכוון צפון לקבר נבי יהודה. ניתן לראות מבין העצים במרכז את קצה הכיפה הלבנה של מבנה הקבר, המקודש על ידי העדה הדרוזית כמקום קבורתו של יהודה בן יעקב. משמאל (מזרח) למבנה נראים מורדות הגבעה שבראשה נמצאת חורבת עומרית.
בתיאור הגבולות של נחלת שבט נַפְתָּלִי, נאמר שהנחלה הגיעה עד נחלת זְבֻלוּן בדרום\נֶּגֶב, עד נחלת אָשֵׁר במערב\יָּם, ועד "יהוּדָה הַיַּרְדֵּן" במִזְרַח, והפירוש המקובל הוא שהכוונה לאזור היישוב "יהוּדָה" ששכן על הַיַּרְדֵּן במזרח הנחלה:

"לִבְנֵי נַפְתָּלִי יָצָא הַגּוֹרָל הַשִּׁשִּׁי לִבְנֵי נַפְתָּלִי לְמִשְׁפְּחֹתָם. וַיְהִי גְבוּלָם מֵחֵלֶף מֵאֵלוֹן בְּצַעֲנַנִּים וַאֲדָמִי הַנֶּקֶב וְיַבְנְאֵל עַד לַקּוּם וַיְהִי תֹצְאֹתָיו הַיַּרְדֵּן. וְשָׁב הַגְּבוּל יָמָּה אַזְנוֹת תָּבוֹר וְיָצָא מִשָּׁם חוּקֹקָה וּפָגַע בִּזְבֻלוּן מִנֶּגֶב וּבְאָשֵׁר פָּגַע מִיָּם וּבִ**יהוּדָה** הַיַּרְדֵּן מִזְרַח הַשָּׁמֶשׁ." (ספר יהושע, פרק י"ט, פסוקים ל"ב–ל"ד).

זיהוי אתר העיר המקראית
----------------------

מבנה קבר נבי יהודה, המקודש על ידי העדה הדרוזית כמקום קבורתו של יהודה בן יעקב
מקומה של יהוּדָה, אם אמנם מדובר בכלל בשם ישוב, לא זוהה. יש שהציעו לזהות את יהוּדָה עם "נֶבִּי\סַיִד הודא", מקבץ מבנים מבנים המזוהה על ידי העדה הדרוזית עם מקום קבורתו של יהוּדָה בן יַעֲקֹב, וההשערה שהקבר מיוחס ליהוּדָה בעקבות שם היישוב הקדום שהיה במקום. נֶבִּי יהודה אמנם שוכן באזור מזרח נחלת נַפְתָּלִי, בסמוך לנחל חרמון\בניאס הנשפך לירדן מעט דרומה משם, אך נראה שלהשערה זו אין בסיס מוצק מעבר לכך. המבנה עצמו שייך לתקופה העות'מאנית, ובסביבתו ובבית הקברות שלידו לא נמצאו בינתיים ממצאים הקודמים לתקופה המַמְלוּכִּית היכולים להעיד על ישוב קדום שהיה במקום.

ראו גם
------

* קבר נבי יהודה

הערות שוליים
------------

1. ↑  עולם התנ"ך, ספר יהושע, מאת גרשון גליל ויאיר זקוביץ. "דברי הימים" הוצאה לאור בע"מ, 1999, עמ' 187
2. ↑  **אנציקלופדיה מקראית - אוצר הידיעות של המקרא ותקופתו**, הוצאת מוסד ביאליק, הערך על יהוּדָה, כרך ג', עמ' 509
3. ↑  נבי הודא מתוך אתר הסקר הארכאולוגי של ישראל
איב-ז'וזף דה קרגלן דה טרמרק
**איב-ז'וזף דה קֶרְגֶלֶן-טְרֶמָרֶק** (בצרפתית: **Yves-Joseph de Kerguelen-Trémarec** ‏ 13 בפברואר 1734 - 3 במרץ 1797) היה מגלה ארצות ברטוני וקצין צי צרפתי.

חייו
----

קרגלן-טרמרק נולד בלנדודאל, פיניסטר. במהלך מלחמת שבע השנים פיקד על אוניית התקפה, אך ללא הצלחה מרובה.

### רוקול

 מפת אזור רוקול, פורסמה ב-1771
בשנת 1767 הפליג קרגלן-טרמרק סמוך לרוקול. אף כי ייתכן שלא התקרב לטווח צפייה, או אפילו למרחק 240 ק"מ ממנו, נראה שהייתה לו אינפורמציה טובה לגבי האי הזעיר. המיקום שציין במפה היה רק כ-32 ק"מ ממיקומו הממשי והוא תיאר נכונה את מראיהו ואת שונית הלן הסמוכה, "מזרחית לרוקול, 1/4 ליגה [כ-1.2 ק"מ] ממנו, יש צוק סלע שקוע שהמים משתברים מעליו".

### גילוי איי קרגלן

בראשית 1772, הפליג קרגלן-טרמרק לאזור אנטארקטיקה, בחיפוש אחר טרה אוסטרליס האגדית, שם גילה את איי קרגלן הנידחים צפונית ליבשת והכריז חזקה על טריטוריות שונות לצרפת. נלווה אליו במסע זה חוקר הטבע ז'אן גיום ברוגייר.

בדין וחשבון שלו למלך לואי ה-15 הפריז מאוד בערכם של איי קרגלן, שאותם תיאר כבעלי חשיבות חיונית בנתיב להודו, לאיי מולוקה ולסין וכעתירי סיכויים לכריית מחצבים שונים. נוסף לכך, תיאר בהתלהבות את הילידים החיים באי, שצרפת תרעיף עליהם את כל טובה של התרבות המערבית, ברוח "הפרא האציל" של ז'אן-ז'אק רוסו. כתוצאה מכך, שלח אותו המלך בסוף 1773 בראש משלחת שנייה לאיי קרגלן, שנמשכה עד תחילת 1774. בשלב זה היה ברור, שמדובר באיים שוממים וחסרי כל תועלת, וודאי אינם "טרה אוסטרליס". בשובו לצרפת, נדרש קרגלן-טרמרק להתייצב לחקירה מקיפה ובסופה נשלח לכלא, אף כי לא לבסטיליה אלא לבית קטן סמוך לסונור.

בתקופת המהפכה הצרפתית ראו בקרגלן-טרמרק קורבן של המשטר הישן. מעמדו הקודם הושב לו והוא השתתף בקרב גרואה. הוא מת בשנת 1797 כסגן-אדמירל ומפקד נמל ברסט.

כתבים
-----

* Kerguelen-Trémarec, Yves-Joseph (1796). *Relation d'un Voyage dans la Mer du Nord*. ISBN 2-84265-129-4.
* Kerguelen-Trémarec, Yves-Joseph (1796). *Relation des combats et des évènements de la guerre maritime de 1778 entre la France et l'Angleterre* (בצרפתית). Imprimerie de Patris.

קישורים חיצוניים
----------------

ויקישיתוף מדיה וקבצים בנושא **איב-ז'וזף דה קרגלן דה טרמרק** בוויקישיתוף

הערות שוליים
------------

1. ↑  אלאן גארני, "Below the Convergence", ו. ו. נורטון, לונדון-ניו יורק 1997, עמ' 114

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007344257205171
* BNE: XX1672162
* BnF: cb12254385t (data)
* GND: 11913618X
* ICCU: UFIV086479
* ISNI: 0000 0001 2117 9706
* LCCN: n97065893
* NKC: mzk2009532569
* NTA: 073640697
* SUDOC: 031302548
* VIAF: 2528897
* WorldCat: lccn-n97065893

 |
**אקו פארק** (באנגלית: **Echo Park**) הוא סרט דרמה קומית משנת 1986 עם סוזן דיי וטום הולס בתפקידים הראשיים.

שם הסרט נובע מרובע אקו פארק (אנ') בלוס אנג'לס שם מתרחשת עלילת הסרט. העלילה מתארת אנשים הגרים בבניין אחד עם חלומות להצליח במה שהם חושבים שהם טובים, אבל חלומות לחוד ומציאות לחוד.

תקציר העלילה
------------

מיי (סוזן דיי) היא אם יחידנית הגרה עם בנה הנרי בבית עץ בשכונת אקו פארק בלוס אנג'לס.

לפרנסתה היא עובדת כמלצרית במסעדה ונתונה כל הזמן להטרדות מיניות. היא שואפת להתקדם בחייה ולהיות שחקנית, אבל כל בקשותיה נדחות.

כדי לשפר את הכנסתה היא מחליטה להשכיר חדר בדירתה. לאחר פסילת שורת מועמדים מגיע אליה בחור צעיר בשם ג'ונתן (טום הולס) שמתפרנס כשליח פיצות, אך יש לו שאיפות להיות פזמונאי מפורסם.

בדירה הסמוכה גר אוגוסט (מייקל בוואן), שרירן אוסטרי העובד במכון לפיתוח גוף ושואף להיות כארנולד שוורצנגר. גם הוא שואף להתפרסם, אך כל מה שהוא מגיע זה תפקיד קטן בסרטון פרסומת לדאודורנט. כאשר הוא רוצה להיכנס לבית שגריר אוסטריה לקבלת פנים לשוורצנגר הוא מסולק בבושת פנים.

ג'ונתן מאוהב במיי הגדולה ממנו, אך היא מתחברת יותר לאוגוסט השרירן.

מיי מקבלת לבסוף הזמנה לאודישן, אך מתברר שזה לתפקיד של שחקנית-חשפנית המבצעת מברק מזמר. היא מעדיפה לעבוד בזה במקום במלצרות.

ג'ונתן מתחבר עם הנרי ושניהם עובדים בחלוקת פיצות, עד שהם נקלעים למסיבה בה מופיעה מיי כחשפנית מזמרת. הנרי ההמום נמלט מהמקום ומיי וג'ונתן מחפשים אחריו כל הלילה.

אוגוסט המתוסכל מתפרע במכון הכושר ונלקח למעצר. מי שמשחרר אותו הם שכניו, ג'ונתן ומיי. הם חוגגים בבית ובאותו זמן מגיע מכתב למיי המזמין אותה לאודישן לפרסומת בטלוויזיה, פסגת שאיפותיה.

קישורים חיצוניים
----------------

* "אקו פארק", במסד הנתונים הקולנועיים IMDb (באנגלית)
* "אקו פארק", באתר נטפליקס
* "אקו פארק", באתר AllMovie (באנגלית)
* "אקו פארק", באתר Rotten Tomatoes (באנגלית)
* "אקו פארק", באתר Metacritic (באנגלית)
* "אקו פארק", במסד הנתונים הקולנועיים KinoPoisk (ברוסית)
* קדימון לסרט אקו פארק, באתר יוטיוב
תצלום האי והר הגעש כפי שנעשו ממעבורת החלל ב-2006
**הר סאנגיאנג אפי** (באינדונזית: **Gunung Sangeang** או **Gunung Api**) הוא הר געש מורכב פעיל באי סאנגיאנג (Sangeang), חלק מאיי סונדה הקטנים, צפונית מזרחית לאי סומבוואה בים פלורס במחוז איי סונדה הקטנים – מערב (Nusa Tenggara Barat) באינדונזיה. האי סאנגיאנג הוא אי עגול קטן, קוטרו 13 קילומטרים, שטחו 153 קמ"ר, והוא אינו מאוכלס, לאחר שכל התושבים שהתגוררו בו פונו בעקבות ההתפרצות הגעשית של 1988, אבל חקלאים המשיכו להגיע לאי מסומבוואה על מנת לעבד את אדמתו הפורייה.

סאנגיאנג אפי הוא אחד מ-129 הרי הגעש הפעילים של אינדונזיה, חלק מטבעת האש, אזור המקיף את האוקיינוס השקט וכולל כמה מהרי הגעש הפעילים ביותר על פני כדור הארץ. הר הגעש כולל שני חרוטים געשיים, דורו אפי (Doro Api) שגובהו 1,949 מטרים מעל פני הים, הנקודה הגבוהה ביותר באי, ודורו מנטואי (Doro Mantoi), שגובהו 1,795 מטרים. חרוטים אלו נבנו, בהתאמה, על המרכז והשוליים המזרחיים של קלדרה, שרובה כבר לא ניתנת לזיהוי. לועות צדים נוצרו על המדרון הדרומי של דורו מאנטואי ובסמוך לחוף הצפוני של האי. בין התיעוד ההיסטורי הראשון להתפרצות הר הגעש ב-1512 להתפרצות ב-1989 ההר התפרץ 17 פעמים, בעיקר במאה ה-20. הוא התפרץ שוב בדצמבר 2012 ובמאי 2014.

המסמך ההיסטורי הראשון שבו מוזכר הר הגעש הוא כתב היד נגרקרטגאמה מממלכת מג'פהיט מהמאה ה-14. אחד משמותיו האינדונזיים של ההר, "גונוג אפי", מוזכר כשם הר בפרק הראשון ברומן "המסע הארוך" של חתן פרס נובל לספרות, יוהנס וילהלם ינסן.

מרבית הגעשיות באינדונזיה נובעת מקשת סונדה – קשת איים שנוצרה באזור הפחתה בו חודר הלוח ההודי אל מתחת ללוח האירו-אסיאתי. קשת זו תחומה מצדה הצפון-צפון-מערבי על ידי איי אנדמן – שרשרת של איים געשיים ממקור בזלתי, וממזרח על ידי קשת בנדה – שאף היא נוצרה כתוצאה מהפחתה.

ההתפרצות ההיסטורית הגדולה ביותר התרחשה בין 30 ביולי 1985 לפברואר 1988 (מדד התפרצות געשית 3). זרמים פירוקלסטיים חייבו את פינויים של 1,242 תושבי האי. קילוח הלבה מדורו אפי זרם למרחק של 4 עד 5 קילומטרים מהלוע בטרם נעצר ביוני 1986. התפוצצויות נמשכו עד פברואר 1988.

ההתפרצות של 2014
----------------

מאז יוני 2013 הכריזו השלטונות על רמת כוננות גבוהה באזור ההר. ב-30 במאי 2014 התרחשה התפרצות גדולה מאוד סביב שעה 15:55 זמן מקומי. אפר ועשן יצרו עמוד התפרצות שהתרומם לגובה שבין 15 ל-20 קילומטרים. בבוקר למחרת חצה ענן האפר את החוף הצפון מערבי של אוסטרליה באזור קימברלי, וחברות תעופה ביטלו טיסות יוצאות ונכנסות לדרווין.

קישורים חיצוניים
----------------

ויקישיתוף מדיה וקבצים בנושא **סאנגיאנג אפי** בוויקישיתוף
* Sangeang Api – מידע על ההר באתר Global Volcanism Program
* ynet, מרהיב: ענן אפר בגובה 19 ק"מ מעל הר געש, באתר ynet, 31 במאי 2014

הערות שוליים
------------

1. 1 2  אתר Global Volcanism Program
2. 1 2  Volcano Mount Sangiang Api erupts in Indonesia, farmers evacuated
3. ↑  Volcanoes of Indonesia: Highlights
4. ↑  Ash grounds flights to Darwin, Bali
במחשבים, **קישור סימבולי** או **קישור סמלי** (אנגלית: **symbolic link**; נקרא גם בקיצור **symlink** או **soft link**) הוא סוג מיוחד של קובץ אשר מכיל הפניה לקובץ אחר או לתיקיה, בעזרת נתיב יחסי או מוחלט.

הרעיון של קישור סימבולי הוצג לראשונה כבר בשנת 1978 במערכת ההפעלה של חברת DEC. כיום קישורים סימבולים נתמכים על ידי רוב מערכות ההפעלה, ביניהן מערכות ההפעלה התומכות בתקן POSIX, רוב מערכות ההפעלה דמויות יוניקס, כגון FreeBSD, לינוקס, ו-Mac OS X, ומערכות Microsoft Windows, החל מ-Windows Vista. מערכות Windows ישנות יותר תומכות ברעיון בצורת קיצור דרך.

קישורים סימבוליים מאפשרים שקיפות ברוב הפעולות, ותוכניות אשר קוראות או כותבות לקובץ המכיל הפניה יתנהגו כאילו פעלו על קובץ היעד. לעומת זאת, תוכניות שונות מזהות ומטפלות בקישורים אלו בצורה שונה, למשל שירותי גיבוי. הקישור הסימבולי מהווה קובץ נפרד ועצמאי, ולכן ניתן למחוק אותו מבלי לפגוע בקובץ היעד. כאשר קובץ היעד הועבר ממקומו, נמחק או ששונה שמו, ימשיך הקישור הסימבולי להפנות לכתובת הישנה ואיננו יתעדכן. קישור שכזה נקרא לעיתים "קישור שבור".

POSIX
-----

במערכות הפעלה תואמות POSIX, קישור סימבולי נוצר בעזרת קריאת המערכת `symlink()`. קישורים סימבולים התווספו לראשונה במערכות אלו ב-4.2BSD. פקודת המעטפת `ln` בתוספת הדגל `-s` תיצור קישור סימבולי, בצורה הבאה:

```
 ln -s target_path link_path

```

פקודת הצגת רשימת הקבצים `ls` מציגה לינקים סימבולים עם חץ לאחר שמם, המצביע על מיקום קובץ היעד, כאשר משתמשים בדגל `-l`. לדוגמה:

```
 $ ln -s /tmp/one/two three
 $ ls -l /tmp/three
 lrwxrwxrwx 1 user group 12 Jul 22 10:02 /tmp/three -> /tmp/one/two

```

Microsoft Windows
-----------------

Windows Vista,‏ Windows 7 ו-Windows 8 מאפשרים יצירת קישורים סימבוליים לקבצים ותיקיות בעזרת הפקודה `mklink`. קישורים אלו נועדו לסייע במיגרציה של תוכנות הפועלות בסביבת POSIX, ולכן מיקרוסופט תכננה אותם להיות "בדיוק כמו קישורים של יוניקס".

### קיצורי דרך

קיצורי דרך נתמכים על ידי דפדפני קבצים גרפיים במערכות הפעלה שונות, אך שונים במספר תכונות חשובות. קישורים סימבוליים עובדים ברמת מערכת הקבצים, ולכן תוכנית שתיגש לקובץ תראה אותו בתור קובץ היעד, ללא קשר למודעותה לסוג הקובץ. נוסף על כך, קיצורי דרך ב-Windows מקשרים לנתיב מוחלט, בעוד קישור סימבולי יכול גם לקשר לנתיב יחסי למיקום הקישור.

הערות שוליים
------------

1. ↑  Pathname resolution, תקן POSIX, מהדורת 2004.
2. ↑  symlink, תקן POSIX, מהדורת 2013.
3. ↑  Symbolic Links (Windows), ‏מתוך MSDN, חברת מיקרוסופט.
**דאגי לי פוינטר** (באנגלית: Dougie Lee Poynter; נולד ב-30 בנובמבר 1987) הוא הבסיסט וזמר הרקע בלהקת הפופ רוק הבריטית מקפליי.

ביוגרפיה
--------

פוינטר נולד וגדל בקורינגהם, אסקס, אנגליה. 
הוא התגורר עם אימו סאם ואחותו הקטנה ג'זמין. אביו עזב את המשפחה מעט לפני הצטרפותו של פוינטר ללהקה מקפליי. 
בילדותו, נהג פוינטר לגדל לטאות ולעזור להן להמליט, וכך זכה בכינוי "מלך הלטאות" בבית הספר.
  

פוינטר היה חבר בלהקת פאנק בשם "ATAIZ" ולאחר מכן עבר ללונדון ובגיל 15 הצטרף ללהקה מקפליי.
בלהקה הוא מנגן בס, ועושה קולות רקע ולעיתים גם כותב שירים ושר.

הוא כתב את השיר "Silence Is A Scary Sound" שיצא בשנת 2005 (וגם שר אותו יחד עם דני וטום), וגם הסינגל של מקפליי, "Transylvania", אשר יצא במאי 2007.
דאגי שר את השיר "Ignorance" והשיר "Mr.Brightside" ואת גרסאותיו לשירים "Baby's Coming Back" ו-"I'll Be OK". דאגי משחק תפקיד ראשי בקליפ "That's The Truth" של מקפליי, שצולם בלונדון ב-14.1.2011.

ב-2006 זכה פוינטר בפרס "Virgin Media" בקטגוריית "הגבר הנערץ של השנה", ועם מקפליי בפרס "להקת השנה". ב-2007, זכה פוינטר שוב בקטגוריית "הגבר הנערץ של השנה", ועם להקתו זכה ב"הופעת השנה".

קישורים חיצוניים
----------------

ויקישיתוף מדיה וקבצים בנושא **דאגי פוינטר** בוויקישיתוף
* אתר האינטרנט הרשמי של דאגי פוינטר
* דאגי פוינטר, ברשת החברתית פייסבוק

* דאגי פוינטר, ברשת החברתית טוויטר

* דאגי פוינטר, ברשת החברתית אינסטגרם

* דאגי פוינטר, במסד הנתונים הקולנועיים IMDb (באנגלית)

* דאגי פוינטר, באתר MusicBrainz (באנגלית)

* דאגי פוינטר, באתר Discogs (באנגלית)

* McFly האתר הרשמי של מקפליי

| מקפליי |
| --- |
| חברי הלהקה | טום פלטצ'ר • דני ג'ונס • דאגי פוינטר • הארי ג'אד |
| אלבומי אולפן | • Room on the 3rd Floor • Wonderland • Just My Luck • Motion In The Ocean • Radio:ACTIVE |
| אלבומים אחרים | All The Greatest Hits |
| נושאים קשורים | סופר רקורדס • לילה מוטרף במוזיאון 2 • Just My Luck |

|  |  |
| --- | --- |
| בקרת זהויות עריכת הנתון בוויקינתונים | 
* GND: 1051677696
* ISNI: 0000 0001 3242 9635
* LCCN: nb2013012335
* MusicBrainz: 8ee81366-e45a-4d0b-9482-7042e8a20f08
* VIAF: 304545590
* WorldCat: lccn-nb2013012335

 |
**הרוש** (או גם: **ארוש**) הוא שם משפחה הנפוץ בעיקר בקרב יהודי צפון אפריקה.
ייתכן כי לעיתים הכוונה גם למשפחת **חרוש**.

מקור השם הוא על פי רוב המילה העברית "הראש", במשמעות של בעל תפקיד או העומד בראש גוף מסוים. גם בברברית משמעות המילה היא מנהיג העומד בראש. ייתכן גם קשר לתרגום הערבי למילה הלטינית "קארוס", שמשמעותה "חביב". מסורת עממית בקרב יהודי מרוקו קושרת את השם לצאצאיו של רבי אשר בן יחיאל המכונה רא"ש.

יש הטוענים[דרוש מקור: מי?] כי מקור השם, כמו שמות משפחה אחרים ביהודי המגרב הוא טופונימי, וכאן בעיירה האלג'יראית "אל חרוש" (الحروش) או מחוז אל חרוש הנושא שם עיירה זו.

**האם התכוונתם ל...**

* הילה הרוש – שחקנית ישראלית
* סרז' הרוש – פיזיקאי יהודי-צרפתי זוכה פרס נובל לפיזיקה לשנת 2012.
* אריאל הרוש – שוער כדורגל ישראלי
* שמעון הרוש – כדורגלן ישראלי
* שלום ארוש – רב ומחזיר בתשובה

ראו גם
------

* בן הרוש
* חרוש


|  |  |
| --- | --- |
| פירושוניםפירושונים |  זהו דף פירושונים, שמטרתו להבחין בין ערכים שונים בעלי שם דומה.

 אם לא מצאתם ברשימת הפירושונים את הערך שהתכוונתם אליו, נסו:
* דפים ששמם מתחיל ב"הרוש"
* דפים ששמם **מכיל** "הרוש"
* חיפוש "הרוש" בוויקיפדיה

 |

הערות שוליים
------------

1. ↑  רוביק רוזנטל, כל מה שרצית לשאול על שמות משפחה ולא העזת לשאול, הזירה הלשונית, 14 בספטמבר 2018
2. ↑  מקור השם הרוש, באתר אנו – מוזיאון העם היהודי
3. ↑
4. ↑  =
**דוד פרומר** (9 בדצמבר 1920 – 30 באוקטובר 2000) היה קצין צה"ל ממייסדי החוליה לחבלה ימית ושייטת 13, בעל עיטור העוז.

פרומר נולד בפולין ועלה לארץ ישראל ב-1936. שירת ביחידת הנוטרות ובפו"ם. במלחמת העולם השנייה היה ממתנדבי היישוב לצי המלכותי הבריטי, שירת ביחידת המבצעים המשולבים והשתתף בפעולות קומנדו. לאחר שחרורו הפעיל בית מלאכה בחיפה. התמחה בהכנת אמצעי חבלה והיה מייסדי החוליה לחבלה ימית. שהה עם חבריה באימונים באיטליה וב-1948 סייע לפעולת חבלה של פיצוץ מטוסי תובלה מצריים בשדה תעופה בוונציה. שירת כקצין בשייטת 13 ולאחר מכן הצטרף ליחידה 131 בה עסק בפעולות חבלה, ובתכנון שחרור אסירי פרשת עסק הביש ובמבצע תושייה. הוא שב לשייטת ומונה לקצין אג"ם. ב-9 ביולי 1959 פיקד על כוח מהשייטת שחדר לנמל ביירות, על חלקו בפעולה הוענק לו צל"ש הרמטכ"ל שהומר ב-1973 לעיטור העוז.

> 
> תיאור המעשה: בשנת 1959 ביצע רס"ן דוד פרומר משימה מסוכנת וקשה והתמיד בביצועה על אף סכנות תקלות וקשיים. על מעשה זה הוענק לו : עיטור העוז ניסן תשל"ג אפריל 1973, דוד אלעזר, רב-אלוף, ראש המטה הכללי.
> 
> 
> 
> — עיטור העוז לדוד פרומר 
> 

ב-1960 מונה לממלא מקום מפקד השייטת, עד כניסתו לתפקיד של דב שפיר.

נפטר בשנת 2000 ונטמן בבית העלמין נחלת יצחק.

קישורים חיצוניים
----------------

ויקישיתוף מדיה וקבצים בנושא **דוד פרומר** בוויקישיתוף
* עיטור העוז שהוענק לדוד פרומר, באתר "בעוז רוחם" של אגף כוח האדם בצה"ל
* צל"ש הרמטכ"ל שהוענק לדוד פרומר, באתר "בעוז רוחם" של אגף כוח האדם בצה"ל

הערות שוליים
------------

1. ↑  אתר חברת קדישא
2. ↑  החוליה הימית - אמצעי החבלה, באתר הפלמ"ח
3. ↑  אמנון יונה, **מאיטליה בלהבות**, ביטאון חיל האוויר, גיליון 71, עמ' 67-79

| מפקדי שייטת 13  |
| --- |
| 

|  |
| --- |
| יוחאי בן-נון • איזי רהב • יעקב עציון • איזי רהב • יוחאי בן-נון • דוד פרומר • דב שפיר • אהרון בן-יוסף • דב שפיר • זאב אלמוג • שאול זיו • צבי גבעתי • גדי שפי • חנינא עמישב • עמי אילון • עוזי לבנת • ידידיה יערי • אורי גיל • שי ברוש • רן גלינקא • יואב גלנט • אלי גליקמן • ארז צוקרמן • רם רוטברג • נבו ארז • דרור פרידמן • שי אלבז • רפי מילוא • גור שרייבמן • טל פוליטיס • דניאל הגרי • אמיר פרחי • א' |

 |
**עומר אבראהים ע'לאונג'י** (בערבית: **عمر إبراهيم غلاونجي**, נולד בשנת 1954) הוא פוליטיקאי סורי, אשר כיהן בין החודשים יוני לאוגוסט 2012 כראש ממשלת סוריה בפועל, בעקבות עריקתו של ראש הממשלה הקודם, ריאד פריד חיג'אב, לירדן במסגרת מלחמת האזרחים בסוריה.

תחילת חייו והשכלתו
------------------

ע'לאונג'י נולד בשנת 1954 במחוז טרטוס בסוריה, למשפחה מוסלמית עלווית. הוא למד באוניברסיטת תשרין בסוריה (בערבית: **جامعة تشرين**), וקיבל תואר בהנדסה אזרחית בשנת 1978.

קריירה פוליטית
--------------

בין השנים 1978 ו-2000, ע'לאונג'י כיהן כמנכ"ל של מספר שיכונים צבאיים אשר הוקמו באזורים שונים בסוריה. כמו כן, כיהן כסגן יו"ר מועצת העיר לטקיה בין השנים 1997 ו-2000, וכמנכ"ל של מספר חברות ציבוריות, אשר הוקמו על ידי ממשלת סוריה.

בתאריך 6 באוגוסט 2012, ובעקבות עריקתו לירדן של ראש ממשלת סוריה, ריאד פריד חיג'אב, על רקע מלחמת האזרחים בסוריה, מונה ע'לאונג'י כממלא מקום ראש הממשלה לתקופה זמנית, זאת עד לבחירתו של ראש ממשלה חדש על ידי השלטון הסורי. תקופת כהונתו הסתיימה ב-9 באוגוסט 2012, בעקבות מינויי של ואיל אל-חלקי כראש ממשלת סוריה החדש.

חייו הפרטיים
------------

ע'לאונג'י נשוי, ולו שלוש בנות ובן.

קישורים חיצוניים
----------------

* קורות חייו של עומר אבראהים ע'לאונג'י

הערות שוליים
------------

1. ↑  Syria Designations; Non-proliferation Designations
2. ↑  Syrian PM defects from Assad government, באתר אל-ג'זירה
3. ↑  Syrian Prime Minister sacked – state TV
רבי **אישטרוק בן דוד אבן שאנג'י** (ה'ש"ל 1570 בערך - סוף שנת ה'ת"ג 1643) היה רב, פוסק וראש ישיבה בבולגריה בראשית תקופת האחרונים.

חייו
----

נולד בשנת ה'ש"ל בקירוב, כנראה בעיר ניקופול שבבולגריה. היה לו אח בשם ר' ציון, שהיה מגדולי הקהל בניקופול, וייתכן שאף היה רב העיר למשך תקופה לאחר רבי יצחק ביג'ה. לפי דברי הרב יצחק ביג'ה אביו ר' דוד "התפרסם כתלמיד חכם, עשיר ובעל מעשים וזכה לשיבה טובה". מוצא משפחתו ממגורשי ספרד שהגיעו לבלקן לאחר הגירוש. ממשפחתו יצאו תלמידי חכמים, רופאים, משוררים ומנהיגים מהמאה ה-15 ועד המאה ה-18. למד תורה בשאלוניקי בישיבתו של רבי שלמה הכהן (מהרש"ך). רבי אישטרוק מרבה לצטט את רבו, ומזכירו כרבו המובהק. משנת ה'ש"ן (1590) בערך שימש כרב קהילת הספרדים בסופיה, כנראה במקום רבי אברהם חדידה, שבה כיהן כחמישים שנה עד לעלייתו לארץ ישראל בשנת ה'ת' לערך. חכם קהילת הספרדים הוא "מרביץ התורה", שתפקידו לדרוש בשבתות, לדון בדיני אישות ובדיני ממונות, ולהקים ישיבה.

עלה לארץ ישראל על אף המצב הכלכלי והמדיני הקשה ששרר בה באותה תקופה. תקופה מסוימת שהה בקושטא, כנראה בדרכו לארץ-ישראל, והתגורר בביתו של ר' ישראל בנבנישתי, אביו של רבי חיים בנבנישתי. הוא התיישב בירושלים ובה נפטר בשנת ה'ת"ג.

רבי חיים בנבנישתי מביא בחיבורו הנהגות שראה אצל רבי אישטרוק בהיותו בקושטא בבית אביו או במקומות אחרים. רבי עזריה פיגו הספיד אותו עם בוא הידיעה על פטירתו. התכתב עם רבים מרבני דורו, בהם מהרי"ט, רבי אברהם מונסון ועוד.

אוסף תשובותיו היה שמור בכתב יד חסר סדר שהתגלגל למוסקבה ונשמר באוסף גינזבורג, ויצא לאחר עריכה וסידור על ידי הרב פרופ' משה עמאר בשנת תשמ"ב בהוצאת אוניברסיטת בר-אילן. כפי הנראה, רבי אישטרוק השאיר כתבים נוספים, שטרם ראו אור.

לקריאה נוספת
------------

* משה עמאר, **שאלות ותשובות רבי אישטרוק ב"ר דוד אבן שאנג’י**, רמת גן: הוצאת אוניברסיטת בר-אילן, תשמ"ב, באתר היברובוקס

הערות שוליים
------------

1. ↑  רבי משה אבן חביב, עזרת נשים, קושטא תצ"א, עמ' עג דף א
2. ↑  בית נאמן, ויניציאה שפ"א דף צג, המצוטטים אצל משה עמאר, להלן "לקריאה נוספת".
3. ↑  למשל: שיירי כנסת הגדולה על אורח חיים, סימן רעא סעיף ד; כנסת הגדולה על אורח חיים תקצ"ב
4. ↑  בינה לעיתים, דרוש ד, דף' י"ג א
**פרנסיס אלכסנדר** (באנגלית: **Francis Alexander**‏:  3 בפברואר 1800 – 27 במרץ 1880) היה צייר פורטרטים אמריקאי.

ביוגרפיה
--------

אלכסנדר נולד במחוז ווינדהאם בקונטיקט בפברואר 1800. גדל בחווה, לימד את עצמו להשתמש בצבעים ובשנת 1820 נסע לעיר ניו יורק ולמד ציור אצל אלכסנדר רוברטסון.

הוא בילה את חורפי 1831 ו-1832 ברומא. לאחר מכן התגורר קרוב לעשור בבוסטון, מסצ'וסטס, בה היה לו ביקוש ניכר ושם צייר דיוקן של צ'ארלס דיקנס (1842).

בשנת 1840 הוא נבחר לאקדמיה הלאומית לעיצוב כחבר כבוד. ישנה סיפור שכאשר דיקנס ביקר בבוסטון, שורה של ציירי דיוקנאות מניו אינגלנד כבר חיכתה לו על החוף בתקווה להיות הראשונים שיציירו את תמונתו של הסופר הגדול. אבל פרנסיס אלכסנדר הגיע אל הסופר הרבה לפני חבריו - בנסיעה בסירה קטנה כדי לברך את דיקנס כשספינתו נכנסה לנמל.

אחד הדיוקנאות הטובים ביותר של אלכסנדר הוא זה של גברת פלטשר ובסטר, שהיה בעבר במוזיאון בוסטון לאמנויות יפות. הדיוקן הרומנטי הזה ניתן למוזיאון בתחילת המאה העשרים וחזר לצאצאים ממשפחת סרג'נט.

משפחה
-----

אלכסנדר התחתן עם לוסיה גריי סווט בשנת 1836. בתם פרנצ'סקה אלכסנדר הייתה מאיירת, סופרת ומתרגמת פופולרית. 

פרנסיס אלכסנדר. נפטר בשנת 1880 בפירנצה.

גלריה
-----

* צארלס דיקנסצארלס דיקנס
* דניאל וובסטרדניאל וובסטר
* האנה אדמסהאנה אדמס
* אליזבת וילינגאליזבת וילינג

קישורים חיצוניים
----------------

ויקישיתוף מדיה וקבצים בנושא **פרנסיס אלכסנדר** בוויקישיתוף

הערות שוליים
------------

1. ↑  "Alexander, Francis", www.nga.gov
2. ↑  Chisholm, Hugh, ed. (1911). "Alexander, Francis". Encyclopædia Britannica. 1 (11th ed.). Cambridge University Press. p. 564.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007294896205171
* GND: 171958527
* ISNI: 0000 0000 6706 3648
* LCCN: nr91025186
* RKD: 1068
* SNAC: w6pc3cgs
* ULAN: 500001550
* VIAF: 44154388
* WorldCat: lccn-nr91025186

 |
**אישטוון תומאן** (בהונגרית: **Thomán István**; הומונה, 4 בנובמבר 1862 – בודפשט, 22 בספטמבר 1940) היה פסנתרן ומורה למוזיקה יהודי-הונגרי. הוא היה אחד המורים המשמעותיים ביותר לפסנתר בהונגריה. אביה של הכנרית מאריה תומאן, אחיינו של הרופא יאקאב תומאן.

קורות חיים
----------

תומאן נולד במשפחה יהודית. אביו היה ד"ר דוד תומאן, אמו רוזה וייסברגר. הוא למד משפטים בווינה ובבודפשט ובאותה תקופה במקביל בין 1881 לבין 1885 למד גם באקדמיה למוזיקה ע"ש פרנץ ליסט היה תלמידם של המלחינים פרנץ ארקל, שאנדור ניקוליץ' ורוברט פולקמן, ואחר כך בשנתיים האחרונות של פרנץ ליסט. הוא הפך לאחד התלמידים המועדפים של ליסט, ולכן ליווה אותו במסעותיו לוויימאר ולרומא, למשל. תומאן נכח גם במותו וגם בהלווייתו של ליסט.

משנת 1888 עד לפרישתו לגמלאות הוא היה מורה של מוסדות אקדמיים למוזיקה, שם חינך כמה פסנתרנים הונגרים מצוינים (כמו בלה בארטוק, ארנסט פון דוהנאני, אימרה קירי-סאנטו), ומאוחר יותר כמורה הפרטי של המורים לעתיד של האקדמיה למוזיקה (כמו ג'רג' פרנצי ושל איבאן אנגל). הוא היה מגדולי המורים של הפסנתר בהונגריה, ממשיך מסורתו של ליסט. הוא הופיע גם בחו"ל כמוזיקאי קאמרי.

עבודתו הכתובה הפדגוגית המשמעותית ביותר, שמשמשת גם היום, היא "טכניקת הנגינה בפסנתר", שפורסמה בשנת 1906. וכן "תרגילים בסיסיים לשליטה בנגינה הווירטואוזית", עבודה בת שישה כרכים. מחקריו ומאמריו הופיעו בכתב העת "סקירת המוזיקה" ודומיהם. מותו נגרם מסרטן המעי הגס וטרשת עורקים. אשתו הייתה ולריה נוישלוס.

תלמידיו המפורסמים
-----------------

* בלה ברטוק
* אקוש בוטקאי
* ארנסט פון דהונאני
* איבאן אנגל
* ג'רג' פרנצי
* מיהאי היידו
* ינה לינץ
* ארווין נירג'האזי
* פריץ ריינר
* ארנולד סקיי
* אימרה אונגאר

הנצחה
-----

ברובע 12 בבודפשט רחוב נושא את שמו.

לאסלו סינטאר ביים סידרה על חייו של פרנץ ליסט, בו הופיע דמותו של תומאן.

לרגל יום הולדתו ה-150, בשנת 2012, הוקם לכבודו פסל בהומונה.

לקריאה נוספת
------------

* באתר האקדמיה למוזיקה
* לקסיקון יהודי הונגרי. אד. פטר אויווארי. בודפשט: 1929

קישורים חיצוניים
----------------

ויקישיתוף מדיה וקבצים בנושא **אישטוואן תומאן** בוויקישיתוף
* אישטוואן תומאן, באתר AllMusic

* אישטוואן תומאן, באתר "Find a Grave" (באנגלית)

* אישטוואן תומאן, באתר MusicBrainz (באנגלית)

הערות שוליים
------------

1. ↑  Halálesete bejegyezve a Bp. XIV. ker. állami halotti akv. 808/1940. folyószáma alatt.
2. ↑  "42/1. parcella". Budapest Főváros Levéltára. 2009-04-14.
3. ↑  A Thomán István utca az Utcakeresőn
4. ↑  A *Liszt Ferenc* című sorozat az IMDb-n
5. ↑  Felvidek.ma

|  |  |
| --- | --- |
| בקרת זהויות עריכת הנתון בוויקינתונים | 
* GND: 104379431X
* ISNI: 0000 0001 1294 2263
* MusicBrainz: eae5e95a-ad39-40a4-b37c-3adbe24aac02
* SNAC: w6320r3w
* VIAF: 164766088
* WorldCat: viaf-164766088

 |
**הוועד הבין-לאומי לספורט לקויי שמיעה** (בצרפתית: **Comité International des Sports des Sourds**; בראשי תיבות: **CISS**) הוא גוף המנהל ומארגן משחקי ספורט עבור לקויי שמיעה, ובפרט עבור אולימפיאדת החירשים, שנקראה בעבר "המשחקים העולמיים לחרשים".

הארגון הוקם בפריז על ידי אז'ן רובן-אלקה (אנ') אשר היה בעצמו חירש ונשיא פדרציית ספורט החרשים הצרפתית. ב-1924 ארגן אלקייס לראשונה את "המשחקים השקטים הבינלאומיים" (אנ') שהתחרו במסגרתם 148 ספורטאים מ-9 מדינות - צרפת, בלגיה, בריטניה, הולנד, הונגריה, איטליה, פולין, רומניה וצ'כוסלובקיה. במשחקי החורף הראשונים שהתקיימו לראשונה בשנת 1949 באוסטריה השתתפו 33 ספורטאים מ-5 מדינות.

בשנת 1935 הצטרפה יפן לוועד והייתה החברה הראשונה מאסיה. ארצות הברית הייתה הראשונה מצפון אמריקה להצטרף לוועד. אוסטרליה וניו זילנד הצטרפו מאוחר יותר בשנת 1955 כחברות הראשונות מאוקיאניה. החברה הראשונה מאפריקה הייתה דרום אפריקה שהצטרפה בשנת 1975.

מטה הארגון ממוקם במרילנד, ארצות הברית.

קישורים חיצוניים
----------------

* 

* אתר האינטרנט הרשמי של הוועד הבין-לאומי לספורט לקויי שמיעה

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 167682876
* WorldCat: viaf-167682876

 |
**Das Erste** (בתרגום מילולי: *דאס ארסטה*, שמשמעותו "הראשון") הוא ערוץ ממלכתי גרמני בבעלות תאגיד השידור הציבורי ARD.

היסטוריה
--------

השידורים הניסיוניים של הערוץ החלו ב-27 בנובמבר 1950 כערוץ טלוויזיה של מה שהיה אז NWDR, תאגיד השידור הציבורי של המבורג שיותר מאוחר התפצל ל-NDR ו-WDR ב-1956. ב-27 נובמבר 1950 השיק הערוץ תוכנית פיילוט, ששודרה בשלושה ימים בשבוע. שידורי ספורט ניסויים, חדשות שודרו גם הם. ב-26 באוקטובר 1952 הונח בהמבורג אבן היסוד לבניין החדש של הטלוויזיה. ב-25 בדצמבר 1952 החלו רשמית השידורים של הערוץ. עד אז 5000 מכשירי טלוויזיה נמכרו. מעתה ואילך, התבצעו השידורים בכל יום בין 20:00 ל-22:00. קליטתו של הערוץ הייתה בתחילה מוגבלת למערב גרמניה וצפון ברלין.

ב-23 באוקטובר 1953 עבר הערוץ לאולפן הטלוויזיה החדש בהמבורג. זה היה הראשון שהותאם במיוחד לאולפן טלוויזיה באירופה. [4] מספר מנויי הטלוויזיה הרשומים עלה מ-3000 בקיץ 1953 ל-40,000 באוגוסט 1954. 

שידור בכל רחבי גרמניה החל ב-1 בנובמבר 1954 במסגרת תאגיד השידור הציבורי ARD. לאחר שתאגידי שידורים אזוריים מקומיים הצטרפו גם הם, הערוץ נהיה ל-Deutsches Fernsehen (הטלוויזיה הגרמנית). היה זה ערוץ הטלוויזיה היחידי בגרמניה המערבית עד ייסודו של ערוץ ZDF ב-1963.

ב-1 באוקטובר 1956 החל הערוץ בשידור היומי של חדשות הערב. ב-2 מארס 1959, חדשות הערב הוקראו בפעם הראשונה באמצעות שדר.

ב-30 בספטמבר 1984 שינה הערוץ את שמו ל-Erstes Deutsches Fernsehen (הטלוויזיה הגרמנית הראשונה). מאז 1997 מותג הערוץ שוב כ"ערוץ הראשון".

קישורים חיצוניים
----------------

ויקישיתוף מדיה וקבצים בנושא **Das Erste** בוויקישיתוף
* 

* אתר האינטרנט הרשמי של Das Erste (בגרמנית)
* Das Erste, ברשת החברתית פייסבוק

* Das Erste, ברשת החברתית טוויטר

* Das Erste, ברשת החברתית אינסטגרם
**עדני מלך סקסוניה** (שם מדעי: *Pteridophora alberti*) הוא מין של עדני האנדמי לגינאה החדשה, הידוע בעיקר בשל נוצותיו הארוכות והצהובות הצומחות מפניו ומשמשות לחיזור. עדני מלך סקסוניה הוא יחיד בסוגו הטקסונומי, הנקרא *Pteridophora*.

שמו של עדני מלך סקסוניה ושמו המדעי *alberti* ניתנו לו כמחווה למלך אלברט, מלך סקסוניה (חי בשנים 1828 - 1902). גם שמה של אשתו הונצח במין אחר של עדני. העדני נקרא "קיסאבה" על ידי המקומיים, שם המחקה את קריאתו החזקה של הזכר. הוא ניזון מפרוקי-רגליים, פירות וחרקים.

אורכו של הזכר הוא 22 ס"מ. צבעו של הזכר הוא שחור וצהוב, עם קשתית חומה כהה, מקור שחור, רגליים חומות-אפורות, פה בצבע ירוק-טורקיז. שתי "קרניים" (נוצות ארוכות) צומחות ממצחו ומונחות משני צדי גופו. אורכן כ-50 ס"מ וצבען כחול-אמייל. הן ניתנות להנעה והרמה על ידי הזכר ומשמשות להרשמת נקבות בטקסי החיזור. נוצות אלה היו כל כך מוזרות, עד שכאשר הובא פוחלץ ראשון של העוף לאירופה, חשבו המומחים שהוא זיוף. העדני חי בגובה של 1,400–2,850 מ' מעל פני הים.

אף על פי שהזכרים ניצודים עבור נוצותיהם היפות, שבשימוש עבור טקסים, עדני מלך סקסוניה נפוץ יחסית בכל חלקי תפוצתו, ולכן מדורג במצב "ללא חשש" ברשימה האדומה של ארגון IUCN.

הזכרים הבוגרים מאוד טריטוריאליים, והזכר שומר על הנחלה שלו ממקום גבוה, בדרך כלל מצמרות עצים גבוהים, ושר כדי להורות על כך שהנחלה שלו.

בשנת 1996 סר דייוויד אטנבורו תיעד לראשונה את טקס החיזור של העדני.

קישורים חיצוניים
----------------

ויקישיתוף מדיה וקבצים בנושא **עדני מלך סקסוניה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ITIS
* NCBI
* GBIF
 |

הערות שוליים
------------

1. ↑  ציפור גן עדן מלך סקסוניה באתר הרשימה האדומה של IUCN

ציור של עדני מלך סקסוניה
**אישטוון האמר** (בהונגרית: **István Hamar**; נולד ב-6 באוקטובר 1970) הוא כדורגלן עבר הונגרי ששיחק בעמדת הקשר. בישראל שיחק בקבוצות בית"ר ירושלים ומכבי נתניה.

קריירה
------

האמר החל את דרכו כשחקן במחלקת הנוער של קבוצת צ'פל ההונגרית, ובשנת 1988 עלה לקבוצת הבוגרים של המועדון. בשנת 1992 עבר לקבוצת בודפשט הונבד והיה שותף לזכייתה באליפות הליגה ההונגרית בעונת 1992/1993. בשנת 1995 עבר לקבוצת מ.ט.ק. בודפשט איתה זכה באליפות בעונת 1996/1997.

בעונת 1997/1998 עבר האמר לבית"ר ירושלים, וזכה עם הקבוצה באליפות בעונתו הראשונה בקבוצה. בירושלים שיתף פעולה עם שחקנים הונגרים נוספים - אישטוון שאלוי, אישטוון פישונט ותמאש שנדור, אשר זכו לכינוי "הלגיון ההונגרי". האמר שיחק בבית"ר עד לשנת 2001 בה עבר למכבי נתניה. בנתניה שיחק זמן קצר ולאחריו חזר להונגריה שם עבר בין קבוצות שונות בליגות הנמוכות. מכדורגל מקצועני פרש בשנת 2010, אך המשיך לשחק בליגות חצי מקצועניות בהונגריה עד לפרישתו הסופית בשנת 2014.

לזכותו של האמר 25 הופעות וארבעה שערים במדי נבחרת הונגריה.

קישורים חיצוניים
----------------

* פרופיל, באתר Transfermarkt
* פרופיל, באתר National Football Teams
* פרופיל, באתר FootballDatabase.eu